
Napirend száma: ……………………

a Képviselő-testület 
2023. február 23-i ülésére


Tisztelt Képviselő-testület!

Tárgy: 
Beszámoló a Jogi és Ügyrendi Bizottság saját és átruházott hatáskörben 
2022. január 1 – 2022. december 31. között hozott döntéseiről, intézkedéseiről



I. Előzmények

Budapest Főváros XIV. Kerület Zugló Önkormányzat Képviselő-testületének szervezeti és működési szabályzatáról szóló 15/2019. (XI. 7.) önkormányzati rendelete 16. § (5) bekezdése alapján a bizottság ellátja a jogi és ügyrendi, valamint a közbiztonsági kérdésekkel összefüggő feladatokat és a Képviselő-testület által átruházott, a rendelet 5. mellékletében felsorolt egyes hatásköröket. A 18. § (2) bekezdésének értelmében az állandó bizottság szükség szerint, de évente legalább egyszer beszámol a képviselő-testületnek a rá átruházott feladat- és hatáskörök ellátásáról, az önkormányzati hatósági jogkörök gyakorlásáról, valamint a költségkerete felhasználásáról.


II. Vélemények


A Jogi és Ügyrendi Bizottság hatáskörében 2022. január 1 – 2022. december 31. között hozott döntéseinek, intézkedéseinek számáról az alábbiak szerint tájékoztatom a Tisztelt Képviselő-testületet:
	Állandó feladat:
	Összes döntés
	Elfogadva
	Elutasítva

	Ellátja a vagyonnyilatkozatok kezelését, nyilvántartását, vizsgálatát, őrzését, és elvégzi az összeférhetetlenségi, a képviselő kötelezettségszegése tényének a megállapítására irányuló eljárások lebonyolítását és állást foglal a bizottságok közötti hatásköri összeütközés esetében is (15/2019. (XI.7.) önkormányzati rendelet 16. § (5) bekezdés a), b), c) pont szerint)
	4
	4
	0

	Gyakorolja a közigazgatási hatósági eljárásban az Önkormányzatot megillető jogorvoslati kérelem benyújtásának vagy a jogorvoslati jogról való lemondásának a jogát
	           0
	0
	0

	Jóváhagyja a polgármester szabadságolási ütemtervét
	1
	1
	0

	Átruházott döntési jogkörök:
	
	
	

	1.1. a mindenkori költségvetési rendeletben biztosított kereten belül egyedi támogatás nyújtásáról
	0
	0
	0

	1.2. a Kiváló Rendőr Elismerő Oklevél, a Kiváló Önkormányzati Rendész Elismerő Oklevél, a Kiváló Tűzoltó Elismerő Oklevél, a Kiváló Önkéntes Tűzoltó Elismerő Oklevél, a Kiváló Polgárőr Elismerő Oklevél önkormányzati elismerések adományozásáról,
	8
	8
	0

	1.3. az önkormányzati elismerésben részesíthető személyek köre, az évente adományozható elismerések száma, leírása, adományozásának a feltételei és rendje, a jelölésre jogosultak, a javaslat előterjesztésére jogosult, az önkormányzati elismeréssel járó jutalom mértéke és formája, valamint az adományozás időpontja megállapításáról.
	0
	0
	0




A Bizottság két ügyben – kártérítési és sérelemdíj – adott véleményt peres eljárásban egyezség megkötése tárgyában. Év közben egy esetben látta el az időközi önkormányzati választáson megválasztott új képviselő és egy esetben – tagcsere miatt- a nem képviselő új bizottsági tag vagyonnyilatkozatának nyilvántartásba vételét, továbbá a Képviselő-testület munkáját segítve számos esetben véleményezett rendelettervezeteket és jogi vonatkozású előterjesztéseket. 

Kérem a Tisztelt Képviselő-testületet, hogy a Jogi és Ügyrendi Bizottság saját ás átruházott hatáskörben hozott döntéseiről szóló beszámolóját tudomásul venni szíveskedjék!

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.


III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű szótöbbséget igényel.


Mellékletek:
1. melléklet: Képviselő-testületi határozati javaslat





Budapest, 2023. január 23. 



Lepsényi László s.k.
    JÜB elnöke





Készítette: Polgármesteri Hivatal
                  Jegyzői Kabinet
                  Képviselői Koordinációs Osztály






























1. melléklet a 123-97/2023. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
……/2023. (II. 23.) önkormányzati határozata
a Jogi és Ügyrendi Bizottság saját és átruházott hatáskörben 
2022. január 1 – 2022. december 31. között hozott döntéseiről, intézkedéseiről

Budapest Főváros XIV. Kerület Zugló Önkormányzatának Képviselő-testülete a Jogi és Ügyrendi Bizottság saját és átruházott hatáskörben 2022. január 1 – 2022. december 31. között hozott döntéseiről, intézkedéseiről szóló beszámolót tudomásul veszi.

Határidő: 2023. február 23.
Felelős: Horváth Csaba polgármester
              


